- Området ligger lavt. Det betyr at det kan bygges høyt. Det ligger tett inntil dobbeltsporet og sentralt i Stavanger. Om det er et aktuelt alternativ, vet jeg ikke. Men jeg ser at sykehuset nå utreder fordeler og ulemper med Våland og Ullandhaug. Resultatet kan bli at de seint i prosessen finner at ingen av dem er å foretrekke. Våland har utfordringer med sykehusdrift i byggeprosessen. Ullandhaug har store utfordringer med kollektivløsninger eksempelvis.
- Nytt sykehus medfører store konsekvenser for trafikale forbindelser og byutviklingen. Et nytt sykehus i vårt område må ligge sentralt i Stavanger eller Sandnes. Sykehusets faglige behov må naturlig nok tillegges stor vekt, men det er samtidig den største offentlige investeringen i vårt område i nyere tid og berører de aller fleste av oss.